बोले- आलिया पहले से शादीशुदा थी, धोखे से भाई ने प्रॉपर्टी अपने नाम की
Nawazuddin Siddiqui Domestic Violence Case - सुलह की खबरों के बीच नवाजुद्दीन सिद्दीकी ने अपने भाई और एक्स वाइफ आलिया के खिलाफ कोर्ट में मानहानि का केस दर्ज कराया है। कोर्ट में दायर याचिका में दावा किया गाय है कि उनके खिलाफ लगाए गए सभी आरोपों को वापस लिया जाए
नवाजुद्दीन सिद्दीकी ने अपने भाई और एक्स वाइफ आलिया के खिलाफ कोर्ट में मानहानि का केस दर्ज कर दिया है। कोर्ट में दायर याचिका में नवाज ने दावा किया है कि उनके खिलाफ लगाए गए सभी आरोपों को वापस लिया जाए और उनसे लिखित तौर पर माफी भी मांगी जाए। इतना ही नहीं नवाज ने भाई शम्सुद्दीन और आलिया से 100 करोड़ रुपए के हर्जाने की डिमांड भी की है।
नवाजुद्दीन के मानहानि केस पर 30 मार्च को सुनवाई होनी है। नवाजुद्दीन ने याचिका में कहा है कि उनके भाई और पत्नी आलिया के बयानों, सोशल मीडिया कंटेंट पर रोक लगाने की मांग की है। उन्होंने कहा कि पत्नी और भाई लिखित माफी मांगें।
नवाज ने याचिका में लगाए 5 आरोप 
1. नवाज ने बताया कि 2008 में जब उनके भाई शम्सुद्दीन ने बताया कि वह बेरोजगार हैं, तो उन्होंने उसे अपना मैनेजर अपॉइंट कर लिया। उन्होंने शम्सुद्दीन को इनकम टैक्स रिटर्न, ऑडिटिंग, जीएसटी फाइलिंग जैसे सभी काम देखने को कहा और और खुद फिल्मों पर फोकस करने लगे।
अपना क्रेडिट कार्ड, डेबिट कार्ड, एटीएम, साइन की हुई चेकबुक, बैंक पासवर्ड, ईमेल एड्रेस सब कुछ अपने भाई को सौंप दिया था। उस बीच उनके भाई ने बेईमानी करनी शुरू कर दी और पैसों की हेराफेरी करने लगा।
2. फिल्मों में व्यस्त होने के कारण नवाज के पास अपने ट्रांजैक्शन को लेकर बैंक से कॉर्डिनेट करने का समय नहीं था। शम्सुद्दीन ने उन्हें कहा कि वो नवाज के नाम पर प्रॉपर्टी खरीद रहे हैं, लेकिन असल में उन्होंने वो प्रॉपर्टी खुद के नाम पर खरीदी थी। इन प्रॉपर्टीज में यारी रोड का एक फ्लैट, एक सेमी कॉर्मशियल प्रॉपर्टी, बुढ़ाना के शाहपुर में एक फार्म हाउस और दुबई की एक प्रॉपर्टी शामिल है।
3. जब नवाज ने अपने भाई से इस बारे में सवाल-जवाब किया तो उसने एक्स वाइफ आलिया को भड़काना शुरू कर दिया।
4. आलिया यानी अंजना उनसे शादी से पहले ही शादीशुदा थी, लेकिन उसने खुद को अविवाहित बताकर उन्हें धोखे में रखा।
5. जब सच्चाई का पता चला तो नवाज हैरान रह गए। नवाज ने अपने भाई और एक्स वाइफ दोनों पर 21 करोड़ रुपए की धोखाधड़ी का आरोप लगाया है।
नवाज और आलिया से जुड़ी अन्य खबरें यहां पढ़ें
नवाजुद्दीन बोले- मेरे बच्चे 45 दिन से बंधक:कहा- एक्स वाइफ को हर महीने ₹10 लाख देता हूं, वह ब्लैकमेल कर रही
एक्टर नवाजुद्दीन सिद्दीकी ने अपनी एक्स वाइफ आलिया के आरोपों पर पहली बार चुप्पी तोड़ी थी। नवाज ने अपने इंस्टाग्राम हैंडल पर लिखा, 'अपनी चुप्पी की वजह से मैं हर जगह गलत साबित हुआ। मैं इतने दिनों से इसलिए शांत था, क्योंकि ये सारा तमाशा कहीं ना कहीं मेरे बच्चे जरूर पढ़ते।' पूरी खबर पढ़ें
आलिया सिद्दीकी ने छिपकर बनाया नवाजुद्दीन का वीडियो:लगाए गंभीर आरोप, बोलीं- अफसोस है मैंने ऐसे आदमी को 18 साल दिए​​​​​​​
नवाजुद्दीन सिद्दीकी और उनकी पत्नी आलिया सिद्दीकी के बीच शुरू हुआ विवाद बढ़ता जा रहा है। इस बीच आलिया ने 10 फरवरी को इंस्टाग्राम पर नवाज का एक वीडियो शेयर किया है। जिसमें वो घर के अंदर नजर आ रही हैं, वहीं नवाज घर के बाहर उनसे बात कर रहे हैं। वीडियो में आलिया नवाज से भड़ास निकालती हुई नजर आ रही हैं।​​​​​​​ पूरी खबर पढ़ें 
​​​​​​​